Nr. 36226 / 08.09.2023

**REFERAT DE APROBARE**

**la Proiectul de hotărâre privind aprobarea proiectului**

***Microbuze electrice pentru elevii din județul Cluj în cadrul Programului Administrației Fondului pentru Mediu***

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Unitatea Administrativ Teritorială Județul Cluj intenționează accesarea fondurilor guvernamentale nerambursabile, gestionate de Ministerul Mediului, Apelor și Pădurilor prin Administrația Fondului pentru Mediu, pentru îmbunătățirea condițiilor de transport pentru elevi din județul Cluj, prin furnizarea de microbuze școlare electrice, prietenoase cu mediul și cu un consum energetic redus.  Programul privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat a fost aprobat prin Ordinul Ministrului Mediului, Apelor și Pădurilor nr. 2.192 / 24.08.2023.  Proiectul propus *Microbuze electrice pentru elevii din județul Cluj în cadrul Programului Administrației Fondului pentru Mediu* va duce la utilizarea vehiculelor electrice în transportul elevilor ce fac naveta la școala, fapt ce va genera reducerea emisiilor de gaze cu efect de seră. |
| * 1. **Cerinţe care reclamă oportunitatea actului administrativ:** |
| Lansarea, în data de 08.09.2023, a apelului de proiecte necompetitiv cu depunere continua, pe principiul Primul venit, primul finanțat, până la data de 08.11.2023, și finanțarea în limita bugetului alocat Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat, a fost oportunitatea Consiliului Județean Cluj de a pregăti și depune un proiect pentru achizitionarea de microbuze electrice noi, pentru transportul elevilor din județul Cluj. |
| 1. **Schimbări preconizate:** |
| Prin implementarea proiectului *Microbuze electrice pentru elevii din județul Cluj în cadrul Programului Administrației Fondului pentru Mediu*se urmărește asigurarea unor mijloace de mobilitate pentru elevii, facilitând accesul acestora la o educație de calitate. |
| **Secțiunea a 2-a - Impactul socio-economic:** |
| Îmbunătățirea condițiilor de transport pentru elevi, cu precădere pentru elevii, prin furnizarea de microbuze școlare electrice, prietenoase cu mediul și cu un consum energetic redus. Această măsură urmărește facilitarea accesului copiilor la educație, prin protejarea mediului înconjurător. |
| **Secțiunea a 3-a - Impactul financiar asupra bugetului judeţului pe termen scurt (an curent) / lung:** |
| Pentru implementarea proiectului *Microbuze electrice pentru elevii din județul Cluj în cadrul Programului Administrației Fondului pentru Mediu* s-a identificat ca și sursă de finanțare nerambursabilă fondurile Ministerul Mediului, Apelor și Pădurilor prin Administrația Fondului pentru Mediu.  Alocarea financiară pentru proiectul propus este de 25.000.000 lei, TVA inclus. Pentru această valoare finanțarea nerambursabilă este în procent de 100%.  Valoarea proiectului propus este de 25.000.000 lei, TVA inclus.  În vederea asigurării fluxului financiar, precizăm că nu există impact financiar asupra bugetului Județului Cluj în anul 2023, urmand a fi cuprinse sumele necesare în bugetul Județului Cluj pentru anii 2024 și 2025. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare. |
| **Secțiunea a 6-a – Anexe la referatul de aprobare:** |
| - |

**INIȚIATOR**

**PREȘEDINTE**

Alin TIȘE

**P R O I E C T DE H O T Ă R Â R E**

**privind aprobarea proiectului** **Microbuze electrice pentru elevii din județul Cluj în cadrul Programului Administrației Fondului pentru Mediu**

Consiliul Judeţean Cluj, întrunit în şedinţă extraordinară;

Având în vedere Proiectul de hotărâre înregistrat cu nr. ............ din .............................. privind aprobarea proiectului *Microbuze electrice pentru elevii din județul Cluj în cadrul Programului Administrației Fondului pentru Mediu*, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu 36226 / 08.09.2023; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 36223 / 08.09.2023 și nr. 36225 / 08.09.2023 şi Avizul cu nr. ..... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare:

* art. 123 – 140, ale art. 142 -156, din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. b) c) și f), ale alin. (5) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordinul Ministrului Mediului, Apelor și Pădurilor nr. 2.192 / 24.08.2023 de aprobare a Ghidului de finanțare a Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă proiectul *Microbuze electrice pentru elevii din județul Cluj în cadrul Programului Administrației Fondului pentru Mediu.*

**Art. 2.** Se aprobă participarea UAT Județul Cluj*,* în cadrul programului privind îmbunătățirea calității aerului și reducerea cantității de emisii de gaze cu efect de seră,

prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat, derulat de Ministerul Mediului, Apelor și Pădurilor prin Administrația Fondului pentru Mediu.

**Art. 3.** Se aprobă valoarea totală a proiectului *Microbuze electrice pentru elevii din județul Cluj în cadrul Programului Administrației Fondului pentru Mediu* în cuantum de 25.000.000 lei (inclusiv TVA).

**Art. 4.** Sumele reprezentând cheltuieli neeligibile ce pot apărea pe durata implementării proiectului *Microbuze electrice pentru elevii din județul Cluj în cadrul Programului Administrației Fondului pentru Mediu*, se vor asigura din bugetul propriu al Județului Cluj.

**Art. 5.** Din bugetul propriu al Județului Cluj se vor asigura toate resursele financiare necesare implementării optime a proiectului prevăzut la art. 1, în condițiile rambursării / decontării ulterioare a cheltuielilor din fondurile guvernamentale.

**Art. 6.** Se mandatează președintele Consiliului Județean Cluj, dl. Alin Tișe, să semneze în numele și pentru Județul Cluj, toate actele necesare depunerii, evaluării, contractării și implementării proiectului.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Dezvoltare şi Investiţii și Direcția Generală Buget-Finanțe, Resurse Umane.

**Art. 8.** Prezenta hotărâre se comunică Direcţiei Dezvoltare şi Investiţii; Direcţiei Generale Buget-Finanțe, Resurse Umane, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet [www.cjcluj.ro](file:///C:\Users\Simona.Gaci\AppData\Local\Microsoft\Windows\INetCache\Content.Outlook\4QYSNFDP\www.cjcluj.ro).

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……............ din ….........… 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 36223 / 08.09.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiectul de hotărâre privind aprobarea proiectului Microbuze electrice pentru elevii din județul Cluj în cadrul Programului Administrației Fondului pentru Mediu** | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Temeiurile legale invocate în susținerea proiectului de hotărâre analizat sunt compatibile şi conforme cu legile, ordonanţele, hotărârile Guvernului, strategiile naționale și legislația secundară (ordine, instrucțiuni, normative, regulamente, etc.) și alte acte administrative adoptate de Consiliul Județean Cluj în domeniul accesării finanțării nerambursabile. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Lansarea, în data de 08.09.2023, a apelului de proiecte necompetitiv cu depunere continua, pe principiul *Primul venit, primul finanțat*, până la data de 08.11.2023, și finanțarea în limita bugetului alocat *Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat*, a fost oportunitatea Consiliului Județean Cluj de a pregăti și depune un proiect pentru achizitionarea de microbuze electrice noi, pentru transportul elevilor din județul Cluj. Urgența aprobării proiectului este dată de faptul că, în primele 6 ore de la deschiderea apelului s-a epuizat 88% din valoarea plafonului alocat, astfel, se impune aprobarea urgentă a proiectului, pentru a nu pierde șansa accesării finanțării.  Obiectivul urmărit în cadrul acestui proiect vizează îmbunătățirea condițiilor de transport pentru elevi din județul Cluj, prin furnizarea de microbuze școlare electrice, prietenoase cu mediul și cu un consum energetic redus. Această măsură urmărește facilitarea accesului copiilor la educație, prin protejarea mediului înconjurător, contribuind în același timp și la obiectivul Uniunii Europene de a reduce emisiile nete de gaze cu efect de seră cu cel puțin 55% până în 2030.  Dat fiind că școlile din mediul rural sunt mai puțin accesibile și dispun de puține variante de transport, parcurgând distanțe lungi către școală, prin prezentul proiect se urmărește îmbunătățirea condițiilor de transport prin furnizarea de microbuze școlare ”verzi”. În acest fel, se creează premise ale asigurării egalității de șanse tuturor elevilor și copiilor la nivel național, urmărindu-se și asigurarea mijloacelor de deplasare pentru elevii aflați în zone cu populație scăzută, facilitând accesul la educație de calitate a acestora, cu protejarea mediului, în același timp.  Astfel, conform Ghidului Programului, solicitanții eligibili care pot depune cererea de finanțare sunt consiliile județene și subdiviziunile administrativ teritoriale ale municipiului Bucuresti.  Alocarea financiară per proiect este de maximum 25.000.000 lei, TVA inclus. Pentru această valoare finanțarea nerambursabilă este în procent de 100%.  Conform necesităților identificate la nivelul UAT- urilor, coroborat cu oferta financiară primită pentru un microbuz electric, vor fi achizitionate un 25 de microbuze electrice având o capacitate de 16+1 locuri.  Conform art. 173 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Județean, în exercitarea atribuțiilor prevăzute la alin. (1) lit. d), asigură, potrivit competențelor sale și în condițiile legii, cadrul necesar pentru furnizarea serviciilor publice de interes județean privind educația. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung***  Pentru implementarea proiectului *Microbuze electrice pentru elevii din județul Cluj în cadrul Programului Administrației Fondului pentru Mediu* s-a identificat ca și sursă de finanțare nerambursabilă fondurile Ministerul Mediului, Apelor și Pădurilor prin Administrația Fondului pentru Mediu.  Alocarea financiară pentru proiectul propus este de 25.000.000 lei, TVA inclus. Pentru această valoare finanțarea nerambursabilă este în procent de 100%.  Valoarea proiectului propus este de 25.000.000 lei, TVA inclus.  În vederea asigurării fluxului financiar, precizăm că nu există impact financiar asupra bugetului Județului Cluj în anul 2023, urmand a fi cuprinse sumele necesare în bugetul Județului Cluj pentru anii 2024 și 2025.  ***Impactul social***   * Achiziția de vehicule de transport rutier nepoluante și eficiente din punct de vedere energetic demonstrează o atitudine responsabilă față de mediu, având drept consecință un mediu de viață mai sănătos pentru toți cetățenii. * Asigurarea egalităţii de şanse şi sporirea accesului la educaţie. * Prevenirea şi diminuarea fenomenului de abandon școlar, creșterea calității învățării.   ***Impactul asupra sarcinilor administrative***  Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 08.09.2023 |  |
| Verificat: Șef serviciu | Diana COMAN | 08.09.2023 |  |
| Elaborat: Consilier | Lavinia BOTEZAN | 08.09.2023 |  |

Nr. 36225 / 08.09.2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiectul de hotărâre privind aprobarea proiectului Microbuze electrice pentru elevii din județul Cluj în cadrul Programului Administrației Fondului pentru Mediu** | | |
| **Compartiment de resort:** | DIRECȚIA GENERALĂ BUGET-FINANȚE, RESURSE UMANE | | |
| **Secțiunea 1 – Documentare și analiză:** | | | |
| În analiza proiectului de hotărâre s-a ținut cont de prevederilor art. 45 - *Condiţii pentru includerea investiţiilor în proiectul bugetului,* alin. (2) din Legea nr. 273/2006 privind finanțele publice locale, cu modificările și completările ulterioare:  *(2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate.* | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Lansarea, în data de 08.09.2023, a apelului de proiecte necompetitiv cu depunere continua, pe principiul *Primul venit, primul finanțat*, până la data de 08.11.2023, și finanțarea în limita bugetului alocat Programului privind îmbunătățirea calității aerului și reducerea cantității de emisii de gaze cu efect de seră, prin utilizarea pentru transportul elevilor a autovehiculelor mai puțin poluante de tipul microbuzelor electrice, hibride și alimentate cu gaz natural comprimat, a fost oportunitatea Consiliului Județean Cluj de a pregăti și depune un proiect pentru achizitionarea de microbuze electrice noi, pentru transportul elevilor din județul Cluj.  Pentru implementarea proiectului *Microbuze electrice pentru elevii din județul Cluj în cadrul Programului Administrației Fondului pentru Mediu* s-a identificat ca și sursă de finanțare nerambursabilă fondurile Ministerul Mediului, Apelor și Pădurilor prin Administrația Fondului pentru Mediu.  Alocarea financiară pentru proiectul propus este de 25.000.000 lei, TVA inclus. Pentru această valoare finanțarea nerambursabilă este în procent de 100%.  Valoarea proiectului propus este de 25.000.000 lei, TVA inclus. | | | |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent) / lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| Valoarea proiectului propus este de 25.000.000 lei, TVA inclus.  În vederea asigurării fluxului financiar, precizăm că nu există impact financiar asupra bugetului Județului Cluj în anul 2023, urmand a fi cuprinse sumele necesare în bugetul Județului Cluj pentru anii 2024 și 2025. | | | |
| ***Impactul financiar asupra bugetului judeţului pe termen scurt (pe anul curent) / lung***  Impactul financiar se va reflecta în bugetul propriu al Județului Cluj pe anii 2024 – 2025. | | | |
| ***Impactul asupra sarcinilor administrative***  Actul administrativ se poate pune în aplicare după adoptare, sumele aprobate se vor cuprinde în bugetul județului în funcție de sursa de finanțare, ținând cont de prioritizarea investițiilor. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director General | Cristina ȘCHIOP | 08.09.2023 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 10.09.2023 | **Mariana RAȚIU** | Raport întocmit |
| DIRECŢIA GENERALĂ BUGET-FINANŢE, RESURSE UMANE | 10.09.2023 | **Cristina ŞCHIOP** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Ștefan Iliescu |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI | individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |